A je to tu!!! Že čo? No predsa to krásne obdobie, keď už zima stratila svoju presilu a nás láka zahodiť všetko to teplé oblečenie. Predovšetkým čižmy a kabáty definitívne odložiť z dohľadu. Aj keď možno zima ešte nepovedala posledné slovo…veď predsa APRÍL 😀
Ale tak snáď sa jej nezľakneme. Treba si spraviť radosť a vyzbrojiť sa novými kúskami, s ktorými v tom správnom čase ohúrime svoje okolie 😛
Tiež už sa toho neviem dočkať. Slniečko sa na mňa pri prechádzke so synom už poriadne zubilo. Len tak tak som odolala jeho klamlivému vábeniu.
,, Zhoď tú mikinu, ja ťa zohrejem." šepkali mi ľúbezne jeho lúče do uška. No to by som si asi zavarila. Mesiac pred pôrodom dráždiť svoju imunitu. Ešteže je s tým spojená extrémna lenivoť, ktorá mi pripomenula ako je vyčerpávajúce zdvihnúť ruky a prevliecť si ten kus látky cez hlavu. Čo už s ňou. Je to silný pán 😀
Tak radšej predsi ešte chvíločku počkám.
Prírastok v podobe textilných črievičiek, s ktorými som sa už dávnejšie vyhrala ma bude pekne čakať, pripravený zočiť svet. Už aby to bolo.Ich staršie sestry v sivej farbe ma opustili hneď po nafotení. Sestra prišla s foťákom a odišla s novými teniskami . Plán, narobiť si nejaké zásoby na dlho vysnívaný jarmočný predaj teda opäť nevyšiel. Uvidíme koľko potrvá jej, kým sa v nich nenápadne vytratí do školy 😀
Najnovšia biela verzia pribudla len tento týždeň. Som na ne obzvlášť hrdá. Hlavne preto, že budú v máji zdobiť unavené nôžky jednej nevesty 🙂 Tak snáď splnia účel a švagrinka bude spokojná.
Pri ich výrobe som sa rozhodla vyskúšať ešte jednu novinku v mojej hand made tvorbe- video postup 😀
Celkom vtipná skúsenosť. Telefón prežil niekoľko pádov bez ujmy a aj keď nezachytil úplne celý priebeh,na začiatočníka si viedol dobre 😀
Takže toto je oficiálne moja video prvotina: